บาทหลุด 31 แตะ 30.94 บาทต่อดอลลาร์ แข็งค่ารอบ 4 เดือน
เงินบาทเช้านี้หลุด 31 มาแตะ 30.94 บาทต่อดอลลาร์ แข็งค่ารอบ 4 เดือนตามทิศทางภูมิภาคหลังดอลล์อ่อน
11 มิ.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.05 บาท/ดอลลาร์ แข็งค่าจากปิดตลาดเย็นวานนี้ที่ระดับ 31.15 บาท/ดอลลาร์ เนื่องจากนักลงทุนมีความกังวลต่อภาวะเศรษฐกิจของสหรัฐหลังธนาคารกลางสหรัฐ (เฟด)ประเมินว่าเศรษฐกิจจะแย่ลง ส่งผลให้ดอลลาร์อ่อนค่าเมื่อเทียบกับทุกสกุลเงินหลัก โดยเมื่อเวลา 08.40 น.เงินบาทแข็งค่าสุดในรอบกว่า 4 เดือนนับจากวันที่ 5 ก.พ.63 ลงมาอยู่ที่ 30.94 บาท/ดอลลาร์
"บาทแข็งค่าในทิศทางเดียวกับภูมิภาค แต่ปรับตัวหลุด 31 บาทลงมาเร็วมาก เช้านี้ลงมาทำนิวโลว์ในรอบกว่า 4 เดือน" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.90-31.05 บาท/ดอลลาร์